Иван Вазов
Отечество

chitanka.info

Оня, който не обича

свойта татковина драга,

той се лош човек нарича,

господ нему не помага.

Всички братя сме родени

в наша лепа България,

с едно мляко сме кърмени,

една кръв сме всички ния.

България рай е земни:

ражда грозде, цвете, жито,

а във нейни гърди темни

много злато е зарито.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.